title: Слави Трифонов се скри, остави сценаристите да се карат на политиците

maintext:
Слави Трифонов не дойде на срещата, която екипът му организира с представители на политически партии. На нея дойдоха сценаристите Иво Сиромахов и Тошко Йорданов.
Фотограф: Юлия Лазарова
Фотограф: Юлия Лазарова
Представителите на левицата Жельо Бойчев и Филип Попов заявиха, че ще се съобразят с волята на народа.
Фотограф: Юлия Лазарова
Румен Петков от АБВ заяви, че това Народно събрание не може да се занимае с изборното законодателство, поради изчерпан кредит на доверие.
Фотограф: Юлия Лазарова
Фотограф: Юлия Лазарова
Водещият Слави Трифонов покани на открита среща лидерите на парламентарно представените политически сили и националния омбудсман Мая Манолова, на която самият той не присъства, без да стане известно по какви причини. Срещата бе обявена от екипа на "Шоуто на Слави", като "темата е само една – кога и в какви срокове ще бъдат приети решенията от референдума от това Народно събрание". Тя премина без реални идеи и предложения, без ясни ангажименти, но с нападки от страна на сценаристите на шоуто - Иво Сиромахов и Тошко Йорданов към отзовалите се политически представители. Те от своя страна повтаряха, че ще уважат волята на народа, но не стана известно дали някой от тях се ангажира ясно да внесе законопроект за промяна на Изборния кодекс.На срещата журналистите не можеха да задават въпроси, обяснението защо Сиромахов и Йорданов решават това, бе "защото ние го организираме". От политически представените партии отсъстваха представители на Патриотичния фронт, ДПС и Атака.Началото на срещата сложи Сиромахов, който каза, че нямало да се обсъжда дали е добра мажоритарната избирателна система, защото времето за това минало, а какво ще направят партиите, за да се съобразят или не с волята на народа. Депутатите трябвало да са наясно с последствията, ако не го направят.",каза Сиромахов.Опитвайки да лавират между добрия тон като домакини и агресивния като защитници на избора на народа, както и към всеки, който се опитва да се усъмни в правилността на въпросите, сценаристите дадоха думата първо на най-голямата парламентарната партия - ГЕРБ.Зам.-председателят на партията Цветан Цветанов, който бе придружен от председателя на правната комисия Данаил Кирилов, започна с поздравления към екипа за презентирането на това, което и обществото очаквало. Той подчерта на няколко пъти, че ГЕРБ принципно подкрепя въпросите, на които с "да" са отговорили над 2.5 млн. души. И подчерта, че "ГЕРБ твърдо стои зад това, което сме внесли в деловодството" - трите въпроса от референдума. Цветанов заяви освен това, че ще организират обществен дебат, тъй като "за жалост след референдума имало различни мнения". Изрази съжаление, че дебатът е открит едва след провеждането на допитването. Призова екипа на "Шоуто на Слави" да продължат с активността си и да се включат в това обсъждане. Защото, "когато вървим към промяна на изборното законодателство и то в кратък срок преди провеждането на предсрочни парламентарни избори, трябва да си даваме ясната сметка какво ще направим в окончателния му вид и дали това ще е в интерес на демокрацията и институциите".Цветанов уточни, че принципно ГЕРБ подкрепя обсъждането на референдума в пленарна зала.След изказването на Цветанов, ред дойде на БСП. Представителите на левицата бяха Филип Попов и Жельо Бойчев.Бойчев каза, че БСП няма да се противопоставят на решението от референдума, защото очевидно имало нужда от промяна. Според него въпросът със субсидиите на партиите щял да се реши при приемане на проектобюджета на второ четене като изрази убеденост, че Народното събрание ще се съобрази с волята на народа. Направи и уточнението, че според него не е правилно субсидиите да се намаляват - това е европейският модел на финансиране на партиите, добави Бойчев. След като обаче "хората не са доволни от начина на разходване на средства, ще минем на поправителен изпит". Той уточни, чеПровеждат дискусии с експерти, математици и конституционалисти.Думата след него бе взета от Румен Петков от АБВ, който бе заедно с Георги Кючуков, като бе подчертано и от него, и от сценаристите, че партията на Първанов е единствената, която се е обявила преди 6 ноември в подкрепа на референдума. Но този парламент няма право да се занимава и изборно законодателство и бюджета, поради изчерпан кредит на доверие, подчерта Петков. Според негоПо думите му мажоритарният избор може да се дискредитира с прибързани решения. Поради тази причина трябва сериозен амализ, като се изисква становище на ГРАО и информационните масиви., заяви още Петков.Петков каза, че на поканата са погледнали сериозно като на призовка и дошли да се отчетат.Сценаристите след него повториха многократно, че това е волята на народа, за другото имало математически формули и според тях АБВ предлагали да "се тупа топката". Похвалиха и представителите на БСП, които преди референдума били против него, а сега щели да се съобразят с него."Резултатът от референдума не може да бъде подменен", заяви от своя страна Красимира Ковачка от БДЦ, която бе заедно с Росен Петров. Тя не изрази мнение дали това Народно събрание или евентуално следващото трябва да приеме тези промени. Според нея обаче малка грешка в детайлите може да е опасна. Партията й имала нужда от допълнителна експертиза.След нея разговорът премина като между приятели, защото се познавали от 20 години Росен Петров и Тошко Йорданов, като Петров се съгласи с всичко казано от сценариста, просто обяснявал процедурата.Сиромахов се обърна към председателя на ДСБ Радан Кънев с думите, че след като нямало представители на Реформаторския блок, то трябвало да се задоволят с неговото мнение. Кънев ги репликира с това, че поканата е изпратена до председателя на ДСБ и организаторите следвало да знаят поне кого са поканили. Той уточни, че много хора го питали защо ще присъства на тази среща. Отговорът бил, че референдумът е успешен, но не е задължителен.",коментира Кънев.Като човек, който не е гласувал на референдума смята, че е важно това уточнение и подчерта, че трябва да има отговорен политически дебат. Каза, че симпатизира на идеята за мажоритарни избори.По думите му много важна е темата за субсидиите на партиите. Според него като се дава пример с други държави, където се дават малко държавни пари за партии, трябва да се отбележи, че там е забранена рекламата на политически формации в частни медии, което ДСБ биха подкрепили.Той упрекна сценаристите за думите им, че дискусията по въпросите е умряла.Кънев припомни, че по време на кампания по закон се искат 10 хил. лв. без ДДС за участие в медиите и за това не е имало кампания за референдума."Това е свирен мач, никой разумен политик не се е съгласил да участва.Това не е добър тон. Можем да спорим, можем да сме несъгласни, можем да сме съгласни, но не сме съгласни да бъдат заклеймявани хора, защото са малцинство"."Дойдох на дебат, а виждам шоу. Мисля да го напусна",каза за финал и напусна срещата.Накрая националният омбудсман Мая Манолова заяви от своя страна, че свършила работата заради хората, които не можели да изработят само закон, и за депутатите, като е изготвила проект по въпросите от референдума. Той не бил идеален, но бил добра основа за политически дебати. "Каквото можах направих, вие сте на ход", завърши тя изказването си. След срещата тя отклони въпроси на "Дневник" с аргумента, че сега не било подходящо. Не се разбра вярва ли Манолова в успеха след промяната на избирателната система и защо не я е въвела, след като е работила по Изборния кодекс преди.


description: Министерството на транспорта удължава за пореден път срока за отдаване на концесия на летище "София" до края на януари. Това съобщи пред журналисти ресорният министър Ивайло Московски

title: Срокът за концесията на летище "София" се удължава до 31 януари

maintext:
Фотограф: Георги Кожухаров
Московски, цитиран от БТА
Московски
Московски
Кога и къде:
24 ноември 2016г.
София хотел Балкан
capital.bg/banks Четвърта годишна конференция "Банките и бизнесът"
Теми в програмата:
Как изглежда банковият сектор след прегледа на качеството на активите и стрес тестовете
Перспективите и предизвикателствата пред банкирането през 2017
Кредитиране в условия на ниски лихви – какво да очаква бизнесът
Нови продукти и възможности за рефинансиране
Пазарът на необслужваните кредити - ще има ли раздвижване след прегледа
Какво могат да предложат банките, за да стимулират успешни проекти сред бизнеса
Министерството на транспорта удължава за пореден път срока за отдаване на концесия на летище "София" до края на януари. Това съобщи пред журналисти ресорният министър Ивайло"Оставяме на служебния кабинет на г-н Радев или друга форма да решат дали да предприемат процедура или не", коментира. Той каза, че решението е взето след консултации с премиера Бойко Борисов, за него има законово основание поради поискано от един от кандидатите удължаване на срока.посочи своите мотиви да не се прекратява процедурата за концесията, за което настояват от БСП, изтъквайки, че тя не е самоцел, а е обвързана с единствената възможност да бъдат стабилизирани БДЖ. Той припомни, че ГЕРБ е заварила железницата с 850 млн. лева необслужвани дългове, сега тези дългове са намалени до 500 млн. лева, но кредиторите не позволяват повече разсрочване.В условията към бъдещия концесионер е записано, че държавата очаква да получи в аванс по-голямата част от концесионното възнаграждение. Идеята на ГЕРБ беше с парите да се покрият дълговете на "Холдинг БДЖ" вместо да се реформира.

fasttext_language: bg


title: "Челси" иска да върне Лампард на "Стамфорд бридж"

maintext:
Лампард все още не е обявил плановете си
или роля на посланик на клуба по света.
Франк Лампард обяви, че ще се раздели с настоящия си отбор "Ню Йорк сити" в края на годината, което предизвика вълна от спекулации относно бъдещето му.Вероятността 38-годишният халф да изиграе още един сезон изглежда малка предвид напредналата му футболна възраст, което превръща треньорската професия в една от основните му опции.Медиите в Англия твърдят, че ръководството на "Челси" иска да предложи на легендата на сините позиция в клуба. Вариантите са клубът да му предложи треньорски пост в школатаБританската телевизия Sky пък вече е предложила работа на Лампард като анализатор, което много бивши играчи избират като кариера, след като окачат бутонките.


title: В турския баскетбол избухна нов скандал на политическа основа

maintext:
Туркоглу дълги години бе звездата на турския баскетбол, а сега ръководи местната централа
В турския баскетбол избухна голям скандал на политическа основа.Новоизбраният президент на местната федерация Хедо Тюркоглу и настоящият играч на "Оклахома сити тъндър" Енес Кантер влязоха в открит сблъсък заради политическите си нагласи спрямо президента на страната Реджеп Ердоган."Преди две години казах, че главата на Кантер не работи правилно и той доказа, че съм бил прав. Той е предател и се нядявам, че никой няма да има син като него", заяви Тюркоглу за Кантер, който е отявлен привърженик на политическия съперник на Ердоган - Фетхуллах Гюлен.Тюркоглу е бивш национал на Турция, докато Кантер не е бил част от държавния тим на страната си от 2011 година. Освен това през 2013 година Кантер влезе в конфликт с федерацията, сочейки политическите си убеждения като причина да не бъде извикан в отбора.Тогава Енес Кантер публикува снимка на Тюркоглу и турския президент с коментар: "Затова не бях извикан."През лятото семейството на баскетболиста на "Оклахома" обяви, че се отрича от него, а той демонстративно смени фамилията си на Гюлен.


title: Фотогалерия: Изборите и политиците

maintext:
1/12 снимки в галерията "Гласувайте" - това беше общия призив на представителите на държавните институции, политическите лидери и кандидатите за президент и вицепрезидент днес, след като пуснаха бюлетини. "Дневник" обобщава гласуването им.
На снимката: Кандидатът на ГЕРБ за президент Цецка Цачева. На излизане от секцията, в която гласува, тя заяви: "Гласувах за стабилна и сигурна България, в която да живеем образовани, проспериращи". Тя уточни, че е пуснала бюлетина и е отговорила и на трите въпроса в референдума, защото "пряката демокрация трябва да върви паралелно с представителната, без да се конкурират".


description: Руският държавен глава Владимир Путин проведе лична среща с президента на Международната футболна асоциация (ФИФА) Джани Инфантино.

title: Снимка на деня: Путин - футболист

maintext:
1/1 снимки в галерията Руският държавен глава Владимир Путин проведе лична среща с президента на Международната футболна асоциация (ФИФА) Джани Инфантино (не е на снимката) в петък.
Инфантино е в Русия за жребия за турнира за купата на конфедерациите през 2017 година. Той се проведе в Казан на 26-и ноември.


title: Никола Чонгаров в преследване на олимпийската мечта

maintext:
Мечтата на Чонгаров е да бъде първият български участник на олимпийски игри в дисциплината ски крос
Фотограф: Личен архив
В замяна на дарените средства българският скиор предлагаше това, което умее - от ръчно изработени картички, през ски уроци и реклама върху екипа му до специално написана от него песен.
"Правя го, защото това ми дава енергия и ме кара да продължавам напред", казва Чонгаров, който освен всичко публикува и разчет на всеки цент, който ще похарчи за подготовка и състезания.
След като се оттегли от професионалния спорт, Чонгаров сбъдна друга своя мечта - да сформира пънк рок банда
Фотограф: Личен архив
краудфъндинг култура.
Пловдивчанинът си беше постави амбициозна цел от 18 000 евро, но изрази голямо задоволство от постигнатите резултати. Той сподели, че е успял да намери и няколко лични спонсори. Разговаря с още фирми и е оптимист, че и други рекламодатели ще проявят интерес.
Кой е Никола Чонгаров
Чонгаров е един от най-успешните български скиори през последното десетилетие. Между 2005 и 2014 г., когато беше част от националния отбор, той успя да запише няколко влизания в топ 20 на световната купа по ски алпийски дисциплини. На световното първенство през 2013 г. се класира 17-и в суперкомбинацията.
Преди две години пловдивчанинът завърши на 23-о място в алпийската комбинация на олимпиадата в Сочи, а след това получи честта да бъде знаменосец на българската делегация на церемонията по закриването на игрите.
Чонгаров участва на три световни първенства, а през 2014 г. зае 23-о място в алпийската комбинация в Сочи
Фотограф: Личен архив
След Сочи Чонгаров решава да се оттегли от професионалния спорт. "Имах нужда от почивка след цял живот тренировки в един и същ режим с едни и същи хора. В известна степен ми беше дошло до гуша. Имах нужда от нови цели и предизвикателства."
По време на кампанията в замяна на дарените средства той предлагаше всичко, което умее - от ръчно изработени картички, през ски уроци до специално написана от него песен.
Фотограф: Личен архив През тези две години и половина скиорът завършва университет и да сбъдне друга своя мечта - да основе пънк рок група. Споделя, че музиката винаги е била в кръвта му, още откакто като дете посещава уроци по класическа китара. През последните две години той редовно правеше концерти с бандата, в която той е китарист и вокалист.
Никола Чонгаров обаче не зарязва тотално ските. Без да се подготвя в предишния тежък режим, той зае трето място в слаломите на държавните първенства през 2015 и 2016 г. и дори успя да спечели няколко състезания от по-ниската категория на FIS.
Най-лудият финал в ски кроса на олимпийските игри в Сочи Междувременно решава да види какво е "истинската работа" и дори заминава с приятели за един месец да бере ябълки в Италия. Заминава се и неща като създаване на сдружение с нестопанска цел за подпомагане на изкуството в родния му град, както и с организирането на други мероприятия и инициативи, включително за отговорно шофиране по пътищата.Никола Чонгаров обаче не зарязва тотално ските. Без да се подготвя в предишния тежък режим, той зае трето място в слаломите на държавните първенства през 2015 и 2016 г. и дори успя да спечели няколко състезания от по-ниската категория на FIS.
Чонги, както го наричат всички познати, изрази увереност, че ще успее да спечели квота за олимпийските игри в Пьончан. Независимо от това, че дълго време беше извън професионалния спорт и през цялата си кариера има само три състезания в ски кроса.
На първо време Чонгаров се нуждае от две класирания в топ 10 на състезанията от Европейската купа на FIS
Фотограф: Личен архив
продължи след това към надпреварите от световната купа. А оттам - към едно от 32-те места в олимпийски ски крос.
"За мнозина това е налудничава идея, защото съм опитвал ски крос само три пъти. Аз обаче искам да им докажа, че грешат. Сигурен съм, че ще успея да се класирам за олимпийските игри", заявява с увереност 27-годишният състезател.
Преглед на оригинала
Финансовият разчет за подготовката и състезанията на Чонгаров
Тежки тренировки, подготвителни лагери и натоварена програма от стартове. Скиорът Никола Чонгаров е обратно в състезателен режим, за да опита да сбъдне новата си мечта - да участва за втори път на олимпиада, но този път в нова за него дисциплина - ски крос.Ако успее да се класира за Пьончан 2018, той ще стане първият български олимпиец в историята на атрактивната дисциплина, която направи дебют преди две години в Сочи. Ски кросът е доста екстремно състезание, в което четирима души се надпреварват по трасе, изпълнено с много бабуни, виражи и скокове."За тези, които не са запознати с дисциплината, най-общо е като това, което прави Александра Жекова със сноуборд, но със ски", разказва за "Дневник" Чонгаров, на когото му предстои да замине на 15-дневен подготвителен лагер в Австрия, където в края на месеца започват и същинските състезания.Тъй като дисциплината е нова и направлението в ски федерацията е ново, финансиране няма. За да успее да събере средства за подготовка, които не са малко, Чонгаров стартира краудфъндинг кампанията #GoChongi . Днес е последният ден от кампанията, като до момента са събрани близо 8000 евро.Признава, че когато е започнал кампанията преди шест месеца, не е знаел какво да очаква. Приятелите му били скептични към идеята да събере средства от непознати, още повече в България, където все още няма развитаЗа пръв път той се пробва в тази дисциплина, когато е 14-годишен. Тогава участва на състезание в Швейцария и успя да изненада всички, като първо печели квалификацията, а след това завършва на второ място в крайното класиране.Защо решава да се завърне към професионалния спорт? "Ските са нещото, което умея да най-добре. Още откакто бяха на годинка и половина, съм свързан с тях. А си кросът е дисциплина, която мисля, че много пасва на моята пънк рок натура."Олимпийските квоти в ски кроса са индивидуални. Те се определят на базата на спечелените точки за ранглистата на Международната федерация по ски (FIS). Чонгаров буквално ще стартира от нулата, тъй като няма никакви точки в момента.На първо време той трябва да се представи добре в стартовете за европейската купа. Първите състезания вече чукат на вратата - на 26 и 27 ноември в Пицтал, където ще бъде и подготвителният му лагер.На практика му трябват класирания в първата десетка на две състезания, за да


description: "Пежо" подложи на фейслифт седана 301, който беше създаден специално за експлоатация в страни с екстремни климатични и пътни условия.

title: "Пежо" осъвремени седана 301

maintext:
[Пежо]
[Пежо]
"Пежо" подложи на фейслифт седана 301 , който беше създаден специално за експлоатация в страни с екстремни климатични и пътни условия. От 2012 година насам моделът намери повече от 360 хиляди клиенти.При актуалния фейслифт беше осъвременена външността на колата, гамата от двигатели и мултимедийната система. Промените в дизайна включват нова радиаторна решетка, фарове и стопове. "Пежо" 301 се предлага в три нови цвята - Artense Grey, Moka Grey и Deep Blue.В салона веднага се забелязва 7-инчовият сензорен екран на мултимедията. На него се извежда изображение от камерата за заден ход и навигационната система TomTom с 3D графика. Нова функция е възможността на екрана на системата да се показва огледален образ на дисплея на телефона, което позволява лесно ползване на всички качени на него приложения.При двигателите нов е 3-цилиндровият бензинов двигател от семейството PureTech с мощност 82 конски сили и 118 Нм максимален въртящ момент. В сравнение с 4-цилиндров мотор със същата мощност той е с 21 кг по-лек и с 25% по-икономичен.На разположение остават 1.6-литровият бензинов мотор с мощност 115 к.с. Дизелът е със същия работен обем и 100 конски сили.Сред предимствата на "Пежо" 301 остават просторният салон и багажникът с минимален обем 640 литра, който може да бъде увеличен почти тройно благодарение на сгъващите се облегалки на задните седалки.Окачването е специално проектирано за употреба при лоши пътни условия. Предлага се и защитна кора под двигателя. Вратите имат двойно уплътнение за защита от прах и влага, както и от генерирания шум.Не е без значение и фактът, че седанът е снабден с пълна гама оборудване за безопасност - антиблокираща система на колелата (ABS), електронната програма за стабилност (ESP), авариен спирачен асистент (EBA) и система за следене налягането на гумите (TPMS). Пътниците са защитени благодарение на предни и странични въздушни възглавници и обезопасени от триточкови предпазни колани отзад."Пежо" 301 се произвежда във Виго, Испания.


description: Водите на река Искър и притоците й, както и големите язовири в нейното поречие вече ще се следят в реално време, като системата за наблюдение ще предупреждава населението при опасност от наводнения и суша. За това съобщават от пресцентъра на Министерството на околната среда и водите.

title: Нова система ще предупреждава при опасност от наводнения за водите от река Искър

maintext:
Фотограф: Надежда Чипева
Водите на река Искър и притоците й, както и големите язовири в нейното поречие, вече ще се следят в реално време, като системата за наблюдение ще предупреждава населението при опасност от наводнения и суша. За това съобщават от пресцентъра на Министерството на околната среда и водите.Системата ще дава информация на институциите и населението не само за рисковете от наводнение, но и от засушаване. Целта е да се повиши готовността за реакция при настъпване на природни бедствия.По проекта трябва да се изградят пунктове и станции за мониторинг на нивото на реката, количеството на валежите и снеготопенето. Ще се получава и информация за големите язовири. Данните ще постъпват в център, където ще се обобщават и ще се предлагат решения.Безвъзмездната помощ от 7 млн. лв. за пилотния проект е подписана днес от министъра в оставка Ивелина Василева. Средствата са по оперативна програма "Околна среда 2014 - 2020 г.", а бенефициент е дирекция "Управление на водите" в МОСВ.Поречието на р. Искър и притоците й са избрани за пилотния проект, тъй като там са концентрирани многобройно население и индустриални производства. Срокът за изпълнение е 4 години.


description: Рууни се извини за поведението си, но според английските таблоиди може да бъде лишен от капитанската лента, защото е игнорирал нареждане на селекционера Гарет Саутгейт да се прибере в стаята си.

title: Рууни е на път да загуби капитанската лента в националния отбор

maintext:
Според в. "Сън" Рууни не се е съобразил с нареждане на Саутгейт да се прибира в стаята си
Нападателят на "Манчестър юнайтед"
Wayne Rooney 'too drunk to stand' as he cosies up with two women at wedding https://t.co/U7oT8P4HC4 pic.twitter.com/yfoLG950c8 — The Sun (@TheSun) November 15, 2016
В същото време неговите съотборници пазеха режим, тъй като им предстоеше приятелски мач с Испания. Рууни обаче беше освободен от него заради контузия в коляното.
"Уейн много съжалява за снимките с фенове, които бяха публикувани. Въпреки че беше почивен ден за целия отбор и щаб, той напълно признава, че подобни фотографии са неуместни за някой с неговия статут", заяви вчера говорителят на Рууни.
Wayne Rooney hits a bum note as he drunkenly tries to play the piano https://t.co/RhDLqPqDWj pic.twitter.com/LlFYyu6lI0 — The Sun (@TheSun) November 16, 2016
Уейн Рууни е на път да загуби капитанската лента на английския национален отбор. Причината е запоят, който той си спретна по време на лагера на "трите лъва".31-годишният футболист беше заснет в нетрезво състояние в лобито на хотела на тима. По същото време там се е провеждала сватба, на която нападателят се самопоканил и почерпил солидно. Рууни се извини за поведението си , но според английските таблоиди може да бъде лишен от капитанската лента, защото е игнорирал нареждане на селекционера Гарет Саутгейт да се прибере в стаята си. Футболната асоциация (ФА) е започнала разследване на тези твърдения.Според в. "Сън" Саутгейт е слязъл на рецепцията и казал на своя възпитаник да приключва с напитките за вечерта. Рууни се оттеглил, но след това се върнал в лобито и продължил почерпката до 5.00 ч. сутринта в неделя.Изпълнителният директор на ФА Мартин Глен потвърди, че в момента се разследва какво точно се е случило и дали в запоя не са участвали хора от щаба на футболната асоциация.Междувременно Рууни получи подкрепа от мениджъра на "Ливърпул" Юрген Клоп. На пресконференция вчера германецът каза, че играчите от настоящото поколение са най-големите професионалисти в историята на футбола."Не само в Англия, а навсякъде. Всички легенди, които обичаме и боготворим, пиеха като дяволи и пушеха като ненормални и все пак бяха добри футболисти. А сега вече никой не го прави по този начин", каза още Клоп.


description: Смъртното наказание получи нова обществена подкрепа, след като избирателите в 3 американски щата отхвърлиха на референдуми предложение за забрана на този тип наказания на изборите на 8 ноември. Това обаче едва ли ще има незабавен ефект върху екзекуциите заради юридически спорове и недостиг на медикаменти за инжекциите, съобщава "Ройтерс".

title: Три американски щата отхвърлиха на референдум забраната на смъртното наказание

maintext: Смъртното наказание получи нова обществена подкрепа, след като избирателите в 3 американски щата отхвърлиха на референдуми предложение за забрана на този тип наказания на изборите на 8 ноември . Това обаче едва ли ще има незабавен ефект върху екзекуциите заради юридически спорове и недостиг на медикаменти за инжекциите, съобщава "Ройтерс".Вотът на гласоподавателите идва в годината с най-малко изпълнени смъртни присъди в САЩ от 1991 г. и с най-малко нови присъди от връщането на наказанието през 1976 г.В крепостта на Демократическата партия Калифорния избирателите са отхвърлили идея за забрана на смъртното наказание и с малка преднина са одобрили предложение за ускоряване на делата за смъртни присъди.Жителите на Небраска също са отхвърлили мярка, предвиждаща забрана на екзекуциите. С 60% на 40% гласа гражданите са отхвърлили закон, приет миналата година, който превърна Небраска в първия републикански щат от 40 години, приел мораториум върху смъртното наказание Подобна е и ситуацията в консервативна Оклахома.Тези победи на привържениците на смъртното наказание вероятно ще придобият символично значение в близко бъдеще. Продължаващите съдебни битки и недостигът на медикаменти за смъртоносните инжекции (причинен от забраната големите фармацевтични компании да продават подобни субстанции) отложиха изпълнението на екзекуциите в редица щати.Калифорния е щатът с най-много осъдени на смърт – 750 души, но там не е имало изпълнение на присъда от 2006 г.През 2014 г. федерален съдия в Калифорния отсъди, че смъртното наказание е противоконституционно. Решението бе обжалвано успешно през 2015 г. на горна инстанция, но въпреки това остават юридически спорове по въпроси като расовите предразсъдъци в определянето на присъда и липсата на адекватна правна защита.Миналата година Оклахома спря изпълнението на смъртни присъди след проблем с инжекция през 2014 г. и след като два пъти при екзекукиите бяха използвани грешни медикаменти.В Небраска, където 10 души чакат изпълнение на смъртните си присъди, от 1997 г. не са извършвани екзекуции.


description: През третото тримесечие на 2016 г. общият доход средно на лице от домакинство е 1309 лв.

title: Доходите през третото тримесечие растат, разходите - още повече

maintext:
Фотограф: Цветелина Белутова
Кога и къде:
29 ноември, 2016 г.
София хотел Балкан
capital.bg/conference 11-та годишна конференция "Сделки и инвеститори"
Теми в програмата:
Инвестиране след BREXIT
Коя беше движещата сила на сделките в България през 2016 г. и каквo предстои през 2017 г.
Дялово инвестиране в ЮИЕ: възможности и предизвикателства пред инвеститорите
Финансиране на сделки в условия на нестабилни пазари
Нови инвестиционни възможности. Сектори с потенциал
Доходите на българските домакинства през третото тримесечие на 2016 г. са нараснали с 3.7% спрямо същия период на миналата година. Това показва изследване на Националния статистически институт (НСИ).Общият доход средно на лице от домакинство е 1309 лв. Най-голям ръст се отчита при доходите от пенсии – 14.5%. С над 10% са се увеличили и парите от социални обезщетения и помощи. Значителен спад е регистриран при доходите от самостоятелна заетост, където процентът е 10.1.От НСИ изчислиха, че общият среден разход на един човек от домакинството е 1223 лв. Той се е увеличил с 4.7% спрямо третото тримесечие на 2015 г. Храната продължава да е основният разход за българите, като те отделят почти една трета от парите си за нея. Интерес предизвикват отделените доходи за свободно време и култура. Те са нараснали с 20.2% спрямо същия период миналата година.Хлябът и тестените изделия остават най-предпочитания хранителен продукт за българските домакинства и през третото тримесечие на тази година. НСИ отчита и завишено потребление на плодове.


description: За пръв път жена спечели номинацията на голяма партия и според социолози и анализатори има по-големи шансове да продължи да пише история като влезе в Белия дом.

title: В САЩ започват най-драматичните от десетилетия избори за президент


title: Графика на деня: Как гласуваха българските евродепутати за руската пропаганда

maintext:
, която бе гласувана миналата седмица.
Фотограф: Maxim Shemetov
България е една от държавите, слабо склонни да подкрепят директивата на европарламента против руската пропаганда и дезинформация Петима български евродепутати от общо 17 са подкрепили резолюцията, като двама от седемнадесетте ни представители не са гласували изобщо. Четирима са били против, а шестима са се въздържали.Резолюцията премина с малко мнозинство – 304 гласа "за", 179 "против" и 208 "въздържал се".В полза на текста са гласували Светослав Малинов от ДСБ и Мария Габриел, Андрей Ковачев, Андрей Новаков и Ева Паунова от ГЕРБ.Против него са се обявили Илияна Йотова, Момчил Неков, Георги Пирински и Сергей Станишев от БСП.Въздържали са се Неджми Али, Филиз Хюсменова, Илхан Кючюк и Искра Михайлова от ДПС, Ангел Джамбазки от ВМРО и Владимир Уручев от ГЕРБ.Николай Бареков от "България без цензура" и Емил Радев от ГЕРБ не са гласували.Така България се нарежда сред държавите, където между 30% и 50% от евродепутатите са подкрепили резолюцията, заедно с Финландия, Швеция, Дания, Великобритания, Ирландия, и Испания (На графиката - в светлолилаво).Подкрепа от над 50% има в Латвия, Германия, Холандия, Белгия, Чехия, Люксембург, Словакия и Румъния (на графиката - в тъмнолилаво), а над 70% - при Естония, Литва, Полша, Малта, Словения, Унгария и Хърватия (на графиката - в синьо).Държавите, най-малко склонни да гласуват "за" резолюцията, са Австрия, Гърция, Италия, Франция и Португалия (на графиката - в червено) – при тях по-малко от 30% от евродепутатите им са гласували "за".Има явни разделения при големите политически групи, особено при либералите от АЛДЕ (към които принадлежи българското ДПС), Зелените и социалдемократите (към които спада БСП).Всъщност в случая депутатите са гласували по-скоро спрямо националността си, отколкото спрямо партийната си принадлежност, показва анализът. От 69 италиански евродепутатите само 8 са одобрили резолюцията, от френските – само 3. От гръцките – нито един.Данните са на VoteWatch - неправителствена организация, която следи и анализира европейската политика.Тя не зависи от европейските институции и националните правителства, политически партии и бизнес интереси. На нейните анализи разчитат медии от ранга на "РИА Новости", "Ал Джазира", "Монд", "Ла Стампа", "Таймс", "Икономист" и "Ню Йорк таймс".Основните ѝ източници на финансиране са Adessium Foundation, Joseph Rowntree Charitable Trust и Open Society Foundation.Текстът е с препоръчителна сила. В секцията за "руската дезинформационна и пропагандна война" пише:- "Русия използва контакти и срещи с партньори от ЕС по-скоро за пропагандни цели и за публично отслабване на общата позиция на ЕС , отколкото за установяване на истински диалог"- ЕП "признава използването от страна на руското правителство на широк набор от средства и инструменти, като мозъчни тръстове и специални фондации (напр. Русский мир), специални органи (Россотрудничество) многоезични телевизионни канали (напр. RT), псевдо информационни агенции ( напр. Спутник ), трансгранични социални и религиозни групи, тъй като режимът желае да се представи като единствен защитник на традиционните християнски ценности, социални медии и интернет троли, за поставяне под съмнение на демократичните ценности, разделяне на Европа, мобилизиране на вътрешна подкрепа и създаване на представа за нефункциониращи държави в източното съседство на ЕС; подчертава, че Русия инвестира значителни финансови ресурси в своите инструменти за дезинформация и пропаганда, използвани или пряко от държавата или чрез контролирани от Кремъл дружества и организации; подчертава, че от една страна, Кремъл финансира политически партии и други организации в ЕС с цел предизвикване на политическо разединение, и че от друга страна, пропагандата на Кремъл е пряко насочена към конкретни журналисти, политици и лица в ЕС"- "Русия има капацитета и намерението да извършва операции, които имат за цел да дестабилизират други държави ; посочва, че това често става под формата на подкрепа за политически екстремисти и мащабни дезинформационни и масмедийни кампании"- "Информационната стратегия на Кремъл допълва политиката му на засилване на двустранните отношения, икономическото сътрудничество и съвместните проекти с отделни държави — членки на ЕС, с цел отслабване на единството и подкопаване на политиките на ЕС"- ЕП "отправя остра критика по отношение на руските опити за прекъсване на процеса на интеграция в ЕС и в тази връзка изразява съжаление относно руската подкрепа за антиевропейските сили в ЕС, по-специално за крайно десни партии, популистки сили и движения, които отричат основните ценности на либералните демокрации".


description: Веселин Марешки също не призова избирателите му да гласуват за един от двамата класирали се на балотаж кандидати, но заяви, че в лично качество подкрепя кандидат-предзидентската двойка Цецка Цечева и Пламен Манушев.

title: Веселин Марешки даде заявка за участие в предсрочни парламентарни избори

maintext:
Веселин Марешки
Фотограф: Цветелина Белутова
Бизнесменът Веселин Марешки обяви нов политически проект, с който да участва на евентуални предсрочни парламентарни избори. На пресконференция в нощта след първия тур на президентските избори той заяви, че бъдещата му партия няма да е част от която и да коалиция, нито ще се впише в дясното или в лявото политическо пространство. Проектът му щял да представлява истинските патриоти, а не "мекотели". Да се включат в него той призова българите, които живеят в чужбина."Като бизнесмен съм десен човек, а като социален бизнесмен - съм ляв", заяви още Марешки. От думите му се разбра, че щом доверието в управляващата партия е намалено, то предсрочните парламентарни избори са неизбежни. На въпрос дали ще влезе във властта, той отговори: "Ние бихме влезли да свършим работата, която очаква целият български народ и после да си гледаме живота".Марешки също не призова избирателите му да гласуват за един от двамата класирали се на балотаж кандидати, но заяви, че в лично качество подкрепя кандидат-предзидентската двойка Цецка Цечева и Пламен Манушев."Във флота капитанът на кораба последен напуска потъващия кораб. Във военновъздушните сили не е така", заяви Марешки и каза, че ген. Радев си е тръгнал, когато самолетът пада."Ако сте в магазина и трябва да избирате от две марки продукти - единият не ви харесва, а другият не ви харесва още повече, какво правите?", каза още Марешки. И обясни, че предпочита Пламен Манушев пред Илияна Йотова.


description: Земетресение с епицентър близо до връх Еверест разбуди хората в Непал, който все още не се е възстановил от разрушителния трус от миналата година, предаде Асошиейтед прес.

title: Силен трус с епицентър близо до Еверест разтърси Непал

maintext:
Кадърът е след земетресението през май 2015 г.
Фотограф: Danish Siddiqui
Земетресение с епицентър близо до връх Еверест разбуди хората в Непал, който все още не се е възстановил от разрушителния трус от миналата година , предаде Асошиейтед прес.Геофизичният институт в САЩ определи магнитуда на труса на 5.4. Непалският сеизмологичен център съобщи, че епицентърът е бил на 120 км източно от столицата Катманду.Полицията заяви, че няма съобщения за жертви и разрушения, но тъй като земетресението е било в отдалечени планински селища, ще мине време, преди да бъде събрана информация.В Катманду жителите избягаха от домовете си.При земетресението миналата година загинаха близо 9 хил. души и над 22 хил. бяха ранени.


description: Това, което се случва, е политическо позорище. Какво правим - да покажем кавалкада от министри, които влизат в следствието.Христо Иванов, бивш министър на правосъдието

title: Цитат на деня: Прокуратурата прави политическо позорище

maintext:
Христо Иванов на влизане в сградата на столичното следствие
Фотограф: Юлия Лазарова
"Това, което се случва, е политическо позорище. Какво правим - да покажем кавалкада от министри, които влизат в следствието?"Това заяви бившият правосъден министър Христо Иванов на излизане от столичното следствие. Той, както и почти всички бивши и настоящи министри от кабинета в оставка, беше призован, за да бъде разпитан по досъдебното производство за бартера за ваксини между България и Турция.За сключения през миналата година договор обвинение бе повдигнато на министъра на здравеопазването в оставка Петър Москов и на заместника му Адам Персенски. В момента в сградата на следствието е и премиерът в оставка Бойко Борисов


title: Пламен Орешарски печели в Кърджали, Разград и Търговище

maintext:
Фотограф: Надежда Чипева
Издигнатият като независим, но подкрепен впоследствие от ДПС кандидат за президент Пламен Орешарски е спечелил всички гласове в областите Кърджали, Разград и Търговище. Това показва справка на сайта на ЦИК, където е качена информацията от обработените протоколи на секционните избирателни комисии.В други секции - Шумен и Силистра, Орешарски е на трето място, а в Смолян и Хасково - на четвърто.Според данните на Централната избирателна комисия към 13.30 ч. Орешарски получава 6.51 % от гласовете в страната.Градовете, в които Орешарски спечели, са тези, в които се концентрира кампанията на ДПС. Бившият премиер беше издигнат от инициативен комитет, а в средата на кампанията зад него застана и движението. Те я откриха в Кърджали, където Орешарски присъства.Впоследствие той взе участие на още няколко прояви на ДПС из страната, едно от тях беше Разград. Пред "Дневник" седмица преди края на кампанията от щаба на кандидата обясниха, че това е била и последната предизборно събитие, в което е участвал.Орешарски започна предизборната надпревара с 0.5 % подкрепа. Той на няколко пъти заяви, че зад него ще застанат още повече хора.Най-малко Орешарски е получил в София, където във всички райони той получава под един процент. В области като Видин, Монтана, Враца той получава между 1 и 3 %


description: Поне 34 са цивилните жертви от двете страни на разделения град в последното денонощие.

title: Сирия отхвърли предложение на ООН източно Алепо да стане автономна зона

maintext: Сирийският външен министър Уалид Муалем заяви днес, че страната е отхвълила предложение на специалният пратеник на ООН Стафан де Мистура контролираната от бунтовниците източна част на Алепо да получи автономно управление."Това е нарушение на нашия суверенитет", каза Муалем на пресконференция след срещата с Де Мистура днес в Дамаск, съобщават "Ройтерс" и БТА.Според Муалем държавните институции в Алепо трябва да бъдат възстановени, след като бунтовниците бъдат изгонени. Той не даде признаци, че сирийското правителство е склонно да отслаби своята атака срещу източните райони на Алепо."Ние се съгласихме, че е необходимо терористите да напуснат източно Алепо, за да спре страданието на цивилните в града", каза Муалем. Де Мистура не направи изявление след срещата.Днес Сирийският център за човешки права съобщи, че най-малко седем деца са загинали тази сутрин след обстрел на училище в район под контрола на правителството в западната част на Алепо, а 30 души са ранени.Вчера 27 цивилни бяха убити от бомбардировките на силите на режима над всички квартали в източната част на града, включително болници. САЩ осъдиха въздушните удари на Сирия и Русия и призоваха руската федерация "веднага да намали насилието и да улесни достъпа на хуманитарна помощ за сирийския народ".Според днешното изказване на Муалем е твърде рано да се прецени каква политика ще следва новоизбраният президент на САЩ Доналд Тръмп за Сирия, но Дамаск се надява, че той ще спре подкрепата за въоръжените групировки и ще обуздае регионалните сили, които ги поддържат.Външният министър каза още, че между Сирия и Русия няма тайни споразумения. "Сирия няма да приеме присъствие на турски военен контингент на своята територия", изтъкна още той.Муалем заяви и че Дамаск и Багдад са заинтересовани да не допуснат бойци на групировката "Ислямска държава" да проникнат от иракския град Мосул в Сирия.


description: Борисов фатално недооцени настроенията в страната и ненужно заложи на карта своите досегашни, макар и скромни, успехи. Бъдещето на България отново е несигурно и необещаващо, смята германският дипломат Клаус Шрамайер.

title: Клаус Шрамайер, германски дипломат: Борисов сбърка съдбоносно

maintext:
Фотограф: Георги Кожухаров
който през 90-те години беше зам.-посланик на Германия в София.
Борисов фатално недооцени настроенията в страната и ненужно заложи на карта своите досегашни, макар и скромни, успехи. Бъдещето на България отново е несигурно и необещаващо, обяснява в интервю за "Дойче Веле" германският дипломат Клаус Шрамайер,Да, резултатът е изненадващ. Не само относително ниската избирателна активност от малко над 52% е разочароваща, а също и фактът, че 27 години след свалянето на БКП от власт кандидат на БСП отново успя да спечели първия тур на изборите . Ако си дадем сметка, че над 80 процента от гласовете бяха дадени за Радев, Цачева, Каракачанов, Марешки, Орешарски и Калфин - все хора, които се противопоставяха на реформите и най-вече на това правосъдието да бъде поставено на нова, правова основа, то този резултат хвърля мрачна светлина върху цялото българско общество.Вина за това положение явно носи и Бойко Борисов, който поради някакви причини (вероятно недостатъчно послушание) осуети възможен втори мандат на успешния президент Плевнелиев , а после не успя да издигне равностойна кандидатура.- Очаквам да се наложи представителката на ГЕРБ, освен ако проруските и националистически настроения не се окажат по-силни, отколкото се предполага.- Доброто представяне на националиста Каракачанов е обезпокоително. А взетите от Трайчо Трайков 7.1% от гласовете са единственият светъл лъч в мрачната като цяло картина. Трагично е, че българите не успяха да забележат качествата на Трайков.- Резултатите от референдума, в случай че се окажат валидни, в някаква степен контрастират с резултата от президентските избори. Защото одобрението на поставените три въпроса всъщност представлява вот на недоверие срещу всемогъществото на партиите, които спечелиха на президентските избори.- Последиците от президентските избори не предвещават нищо добро: ако Борисов наистина смята да изпълни обещанието си и да подаде оставка при неуспех на Цачева (а според някои съобщения той има намерение да изчака втория тур), явно ще се стигне до предсрочни избори с неизвестен изход.Трудно е, впрочем, да си обясним защо Борисов толкова погрешно прецени настроенията в страната и така силно надцени заканата си за оставка. Ако не подаде оставка, ще бъде гарантирана стабилността на страната поне до парламентарните избори догодина. Ако резултатът тогава не се различава много от този на президентските избори, ще трябва да забравим за спешно необходимите реформи. Още повече че ДПС, което сега не излъчи собствен кандидат, а подкрепи Орешарски, отново ще упражни цялото си влияние.Казано накратко: Бойко Борисов сбърка съдбоносно и напълно ненужно заложи на карта своите досегашни, макар и скромни, успехи. Сега си отмъщава това, че той не направи нищо за развитието на едно силно и самоуверено гражданско общество, нито пък предприе нещо за изясняването на постоянно течащите скандали. Бъдещето на България отново изглежда несигурно и необещаващо. Приятелите на България много съжаляват за това развитие на нещата.


description: Заради трагедията в Бразилия беше обявен тридневен траур.

title: Синът на треньора на "Шапекоенсе" изпуснал полета заради забравен паспорт

maintext:
Matheus Saroli, hijo del entrenador Caio Júnior, no se subió al avión porque olvidó su pasaporte #Chapecoense #FuerzaChape pic.twitter.com/KJcsHWxbDn
— Camil Straschnoy (@camilstras) November 29, 2016
Матеуш Сароли - синът на треньора на футболния "Шапекоенсе", е избегнал самолетната катастрофа в Колумбия благодарение на късмета си. Той е трябвало да пътува с бразилския отбор към Меделин за първия мач от финала за Копа Судамерикана, но забравил паспорта си."Бях в Сао Пауло днес (откъдето е излетял самолетът), но не се качих на борда, тъй като забравих паспорта си", написа той във Facebook, съобщават медиите в Бразилия.Баща му Кайо Жуниор е сред жертвите при инцидента. Самолетът се разби в планински район, като има четирима оцелели от общо 81 души в самолета.Заради трагедията президентът на Бразилия Мишел Темер обяви тридневен траур."Приятели, аз, брат ми и майка ни сме добре. Нуждаем се от сила, моля да ни дадете малко лично пространство - особено на майка ни. Благодаря на всички, че продължават да се обаждат и да ни пращат съобщения. Силни сме и ще минем през това", добави Матеуш Сароли.На борда е бил и бившият футболист на ЦСКА Филипе Машадо.Във финала бразилците трябваше да се изправят срещу "Атлетико насионал". Колумбийският клуб призова купата да бъде връчена на "Шапекоенсе"


description: Според проучванията Цецка Цачева е подкрепена от над 30% от избирателите. С гласовете, които ще дойдат от ДОСТ за нея, е сигурно, че тя ще бъде първа още на първи тур. Като евентуален подгласник се очертава кандидатът на социалистите ген. Румен Радев.

title: С подкрепата на ДОСТ Цачева ще спечели на първи тур, твърди турският вестник "Милиет"

maintext: Президентските изборите на 6 октомври ще бъдат първият политически изпит пред избирателите на народните представители от турски произход, учредители на политическа партия ДОСТ. По-рано те понесоха опита за отстраняване от политическия живот в следствие на декларация, която подкрепя Турция, пише турският вестник "Милиет".Преди две седмици лидерът на ДОСТ Лютви Местан обяви "непоискана подкрепа" за кандидата на ГЕРБ за президент Цецка Цачева. Турският вестник "Милиет" пише, че ДОСТ си поставя за цел "да съблюдава правата на българските турци и българските граждани, живеещи в Турция. Още преди обявяването на кандидатите за президент новата партия на Местан "да усети активно пулса на своите избиратели. В статията се отбелязва, че въпреки ограничения си кадрови ресурс партията работи усилено, провеждайки активна кампания с избирателите си в България и най-вече с 500 хил. избиратели в Турция.ДОСТ работи неуморно, за да представи своя кандидат само за 15 дни пред цяла Турция, пише още в. "Милиет". Последното мероприятие в подкрепа на бълграския кандидат президент било организирано в истанбулския квартал "Еюп" по ръководството на зам.-председателите на партията Шабанали Ахмед и Айдоган Али. На работната закуска в Османлъ парк са се отзовали ръководствата на местни неправителствени организации. Събитието уважиха и председателя на групата за приятелство с България в турския парламент (Меджлиса) Азиз Бабушчу, народен представител от управляващата Партия на справедливостта и развитието (AKP), кмета на на "Еюп" Ремзи Айдън, кмета на "Байрампаша" Атила Айдинер, кмета на "Газиосманпаша" Хасан Тахсин Уста, кмета на "Баджълар" Локман Чагръжджъ, кмета на "Султангази" Джахит Алтънай и представители на над 30 НПО-та.Шабанали Ахмед призова за подкрепа на Цачева, защото въпреки че е партиен кандидат, е "за" европейските ценности, а ако спечели кандидатът на социалистите, ще бъдат ощетени всички блага, свързани с Европейския съюз, информира още вестникът. Азиз Бабушчу от AKP e заявил, че винаги ще подкрепят партия, която работи за благото на българските турци, но тяхната подкрепа е логистична, а основополагаща тук е волята на избирателя, който ще направи избор.На предходните избори в Турция бяха разкрити 126 секции, но според последните законодателни промени този път се предвижда да има само 35. В. "Милиет" отбелязва, че според проучванията Цецка Цачева е подкрепена от над 30% от избирателите. С гласовете, които ще дойдат от ДОСТ за нея, е сигурно, че тя ще бъде първа още на първи тур. Като евентуален подгласник се очертава кандидатът на социалистите ген. Румен Радев.ДПС подкрепя бившият министър-председател Пламен Орешарски, но не провежда активна кампания в Турция, освен че има две събития в Измир и Истанбул, пише още вестникът.


title: Фотогалерия: Кой може да свали Борисов и още комикси от седмицата

maintext: 1/10 снимки в галерията "Дневник" представя традиционната си класация на най-находчивите комикси за изминалата седмица, които редакцията подбра сред читателските попадения с най-много препоръчвания. Автор healer, препоръчвания 22 часа на 20 ноември. Автор chicago514, препоръчвания 13.


title: Equals - видео - Dnevnik.bg

maintext:
Адрес: София, бул.Александър Стамболийски 1 (Мол София)
Адрес: бул. "Черни връх" №100
Адрес: бул. "Тодор Александров" №64
Адрес: ж.к. Младост 4, ул. Бизнес Парк 3
Жанр: Драма, Фантастика
САЩ / 2015 / 101 минути
Сценарист: Нейтън Паркър
Режисьор: Дрейк Доремус
В ролите: Кристен Стюарт, Никълъс Холт, Гай Пиърс, Джаки Уивър, Кейт Лин Шейл, Тоби Хъс, Бел Паули
Действието на "Равни" се развива в свят без алчност, бедност, насилие и емоции. Една нова болест, наречена "Switched-On-Syndrome", заплашва да активира тези спящи емоции, както и любовта, депресията, чувствеността и страха."Заразените" индивиди ловко и незабавно са изпратени надалеч и повече не се завръщат. В светлината на тези пояснения, персонажите на Холт и Стюарт се оказват въвлечени в "забранена" връзка...


title: Конференцията за климата на ООН започна в Маракеш

maintext:
Френският министър говори на откриването на Световната конференция за климата в Маракеш днес
Фотограф: Youssef Boudlal
Световната конференция за климата на ООН започна днес в мароканския град Маракеш.
Дипломати от 196 нации се срещат в Мароко, за да изпълнят със съдържание и конкретни детайли широкообхватното споразумение за климата от Париж, сключено през декември миналата година.
Основната цел на форума е да бъдат договорени конкретните мерки по изпълнението на задачите, поставени в Париж. Във френската столица страните дадоха индивидуални обещания за намаляване на парниковите емисии, с които да се постигне и договорения общ ангажимент – средногодишната глобална температура да бъде поддържана на равнище под 2 градуса.
"Ние направихме възможно това, което се смяташе за невъзможно", заяви френският министър на околната среда Сеголен Роял на церемонията по откриването на форума за климата като обяви, че 100 държави са ратифицирали споразумението от Париж, влязло в сила миналия петък.
Какво ще се договаря
Очаква се делегатите да преговарят и да се договорят по детайли като например механизмите, които да гарантират, че страните изпълняват поетите ангажименти да намалят въглеродните емисии, да се изработят конкретни времеви рамки и да се осигури сума от 100 милиарда долара годишно, които да са на разположение на държави, засегнати от климатичните промени, за да се справят с тях.
Климатичните промени вече са реалност и причиняват сериозни проблеми на редица държави по целия свят – бури, суша и горски пожари, в същото време много нации се ангажират през последната година с мерки за справяне със задълбочаващия се проблем.
За климата след изборите в САЩ
Но докато хиляди преговарящи, изпълнителни директори и активисти ще преговарят през следващите 12 дни в Маракеш, вниманието е насочено към САЩ, където изборите за държавен глава може да вкарат Доналд Тръмп в Белия дом, коментира британският вестник "Гардиън". Така прогресът по въпросите свързани с климатичните промени в САЩ е поставен на везни. Кандидатът на демократите Хилъри Клинтън обеща да подкрепи местни енергийни политики на Обама и международните ангажименти за климата.
Експерти в Маракеш, цитирани от "Гардиън" коментират, че републиканският кандидат не може да изпълни заплахата си да "отмени" ангажиментите на страната си по все още крехко споразумение, но "победата на Тръмп може да го осакати."
"Това ще бъде шок и се надявам, че не го виждам", казва Лорънс Тубиана, основен преговарящ по въпросите с климата от Франция, цитиран от АФП.
Мерки за сигурност
Комплексът, в който се провежда форумът в Маракеш, е разположен на площ от 300 000 кв. м срещу историческите порти Баб-Игли на стария град и включва 55 шатри и десетки конферентни зали. Мястото е било най-щателно проверен в петък вечерта от мароканските служби за сигурност.
За сигурността по време на събитието, което продължава до 18 ноември, ще се грижат около 12 000 полицаи и жандармеристи, 250 полицаи на мотоциклети, три хеликоптера и около сто полицейски автомобила.
Над 40 държавни глави и повече от 30 правителствени ръководители щe участват, включително Франсоа Оланд (единственият засега европейски президент). Сред участниците са и някои световни знаменитости като Леонардо ди Каприо и Арнолд Шварценегер.
Мароканското председателство на COP22 иска форумът в Маракеш да бъде конференция на действието, която да конкретизира "значителните пробиви", постигнати на климатичната конференция в Париж миналата година.
Приетото от 195 страни Парижко споразумение за борба с глобалното затопляне, влезе в сила в петък.
В желанието си да укрепи позициите си в Африка, Мароко използва климатичната конференция, за да организира на 16 ноември и среща на върха на африканските държавни глави.


title: Заради кратката кампания Цачева не стигна до много хора, смята Фандъкова

maintext:
Фотограф: Юлия Лазарова
"За мен, поради краткото време, което имаше за кампанията, Цецка Цачева не успя да стигне до много хора, особено в големите градове. Затова сега, между двата тура, в София вървят серия от срещи с нея", каза днес по БНТ кметът на София и заместник-председател на ГЕРБ Йорданка Фандъкова.На въпроса, дали късната номинация е била грешка, тя се измъкна с отговора, че още е рано да се говори за грешки. Кметът на София се съгласи с мненията, че ниският резултат на Цачева е наказателен вот срещу управлението. Според Фандъкова, резултатите от референдума показват, че хората искат промяна в начина на правене на политика.Кметът на София обяви, че не съжалява, че не е била издигната за кандидат-президент, защото на сегашния си пост е по-ценна, предвид тежката и последователна работа, нужна за развитието на града.


description: Двамата бяха избрани за номер 1 през октомври в конкуренцията на Юрген Клоп и Фелипе Коутиньо.

title: Конте и Азар обраха месечните награди във Висшата лига

maintext:
През октомври "Челси" спечели четири победи от четири мача при голова разлика 11:0
"Голяма чест е за пръв път да спечеля тази награда. Справихме се много добре в последните седмици, но сега е важно да продължим по същия начин и да задържим формата си. Това никога не е лесно след пауза за международни мачове, но ще следваме пътя си и ще работим много здраво", заяви Конте.
Congratulations to Antonio Conte who has been named October’s Barclays Manager of the Month! 👏 pic.twitter.com/NqiSVFew1Y — Chelsea FC (@ChelseaFC) November 18, 2016
'It means a lot.' - @hazardeden10 https://t.co/Ejlfk6IzTx pic.twitter.com/OUW0QRJjTt — Chelsea FC (@ChelseaFC) November 18, 2016 "Хората казваха, че не стрелям достатъчно много пъти. Сега правя точно обратното. Опитвам се да шутирам всеки път, когато съм на терена и имам подобна добра възможност", каза белгийският национал.
Месечните награди във Висшата лига:
Август: Майк Фелан ("Хъл сити") и Рахим Стърлинг ("Манчестър сити')
Септември: Юрген Клоп ("Ливърпул") и Хьон Мин Сон ("Тотнъм")
Октомври: Антионио Конте ("Челси") и Еден Азар ("Челси")
Мениджърът на "Челси" Антонио Конте и плеймейкърът на сините Еден Азар бяха избрани за номер 1 във Висшата лига през октомври.Двамата спечелиха месечните награди в английското първенство в конкуренцията на колегите си от "Ливърпул" Юрген Клоп и Фелипе Коутиньо.През октомври "Челси" спечели четири победи от четири мача, като отбеляза 11 гола и не допусна нито един в двубоите с "Хъл сити", "Лестър", "Манчестър юнайтед" и "Саутхемптън".Азар записа три гола и една асистенция през октомври, а в началото на този месец вкара две попадения и добави голов пас за успеха с 5:0 над "Евертън".


title: ГЕРБ искат да си направят удобен за тях избирателен кодекс, смята Георги Кадиев

maintext:
Фотограф: Юлия Лазарова
"ГЕРБ отиват на избори и ще направят избирателен кодекс, удобен за тях", така лидерът на партия "Нормална държава" Георги Кадиев коментира по Би Ти Ви намеренията на депутатите от най-многобройната група да подкрепят въпросите от референдума."Те имат пари и могат да си позволят и нула лева субсидия. Имат и най-популярните медийно лица и затова искат мажоритарни избори", посочи депутатът.Според Кадиев няма никаква аргументация в предложението депутатите да бъдат намалени наполовина - от 240 на 120. Този въпрос отпадна от референдума, но ГЕРБ са склонни да подкрепят и такова предложение."Ако депутатите са 120, цели области ще бъда представени от двама народни представители, вероятно от една или от две партии. Ако идеята е да се пести, намалете ни заплатите наполовина", каза Георги Кадиев.


description: Политолози смятат, че резултатът от изборите е непредсказуем, но има реален шанс ГЕРБ да загуби изборите.

title: Вяла кампания, непредсказуем резултат, очаквани пазарлъци

maintext:
Цецка Цачева, Румен Радев, Трайчо Трайков, Ивайло Калфин и Красимир Каракачанов са основните претенденти за президент.
В последния ден на предизборната кампания "Дневник" попита трима политолози какви резултати очакват на изборите за президент и вицепрезидент в неделя. Те оцениха и кампанията на кандидатите за държавен глава и дадоха мнение може ли тя да повлияе на резултатите от вота.Този път имаше малко повече кампания от предишни пъти. Имаше диспути по телевизиите, гражданинът успя да се информира. Като цяло предизборната кампания беше средно вяла, като за една посткомунистическа страна - в Узбекистан например е по-вяла.Напоследък обикалям страната и имам възможност да говоря с различни хора. Имам впечатления и от студенти, които ще гласуват за първи път. В последните десетина дни има повишено обществено внимание към изборите.Очевидно ген. Румен Радев прави неочакван скок нагоре. В последните дни Красимир Каракачанов също бележи такъв скок. А в последните дни е много важно кой върви нагоре. Цецка Цачева е катастрофален кандидат за ГЕРБ и това все повече се вижда.В момента дори не е ясно какво ще стане на първи тур. На втори Цецка Цачева ще отгърми. На мен ген. Румен Радев-президент ми се вижда най-вероятният сценарий.Очевидно е, че основна цел на управляващите, а и на част от политическия елит като цяло, бе компанията да бъде максимално подценена. Акцентът бе в експониране на партиите в публичния живот, а не толкова на техните кандидати, макар че изборът е мажоритарен.Кандидатите на двете големи партии ГЕРБ и БСП бяха селектирани по начин, който не предполагаше да бъдат сериозно афиширани като личности. Цецка Цачева не се радва на голяма популярност. Ген. Румен Радев е новобранец в политиката.Колкото по-надолу отиваме в номерата на бюлетината, толкова по-разточителни и екстравагантни стават личните обръщения на кандидата към избирателите. Преминавайки през средното ниво - Красимир Каракачанов, Трайчо Трайков и Ивайло Калфин - от една страна представители на партии, а от друга - лесно разпознаваеми политици, и слизайки надолу по стълбицата, вече сме свидетели на един разгул, на самохвалство, примитивизъм и ексцентричност. Който, ако се замислим, е унизителен за гражданското и националното ни достойнство.Кампанията определено страдаше от дефицит на сериозни дебати по ключови национални проблеми, които се отнасят до правомощията на президента. Когато говорим за дефицит на дебати, говорим за дефицит в две измерения - неохота на самите кандидати, започвайки от Цецка Цачева и ген. Румен Радев да дебатират. Те са склонни на монолози, но не и на диспути. Тези, които влязоха в дискусии, снижиха нивото до неприлично ниско равнище.Вторият аспект от липсата на дебати - съдържателните аспекти от бъдеща президентска политика не бяха засегнати или бяха засегнати в недостатъчна степен. Национална сигурност, бежанци, външна политика единство на нацията, демография, ценностни, основания на кандидатурата за президент бяха отсъстващи неща от кампанията. Толкова по-приятно впечатление направи скромното, но съдържателно участие на един кандидат - Господин Тонев от Българска демократична общност. С малки медийни ресурси той представи ценностна и политически алтернативна позиция.Като цяло кампанията деградира стойността на позицията президент в българския публичен живот.Не очаквам особени изненади в неделя - най-вероятния резултат е балотаж между ГЕРБ и БСП, като изходът от балотажа ще зависи от пазарлъците в седмицата между първи и втория тур.Имаше много интересна предкампания - скучна, но напрегната, докато разберем кои са кандидатите. Бавенето беше при обявяването на кандидата на ГЕРБ. След това стана неочаквано интересно - мнозина си мислеха, че ГЕРБ ще издигне Йорданка Фандъкова за президент и ще бие. Но ГЕРБ издигнаха неубедителна кандидатура и стана интересно. В началото мислехме изборите за предрешени, но сега няма нито един изследовател, който да даде недвусмислена прогноза кой ще бие.Общественият климат се преобърна и се преобърнаха нагласите. В последните дни ГЕРБ почна да свиква с мисълта, че може да загуби тези избори и че ген. Румен Радев може да ги спечели. Но до балотажа има много време.Предизборната кампанията беше по учебник - ГЕРБ се опита да размие опозиционния вот, БСП да го обере. Имаме кандидати срещу БСП - Ивайло Калфин и Татяна Дончева. Един антисистемен кандидат - Веселин Марешки. Един конкурент Пламен Орешарски. И един много силен конкурент Красимир Каракачанов. Плюс опцията "Не подкрепям никого". Първият тур изглежда като всички за сметка на БСП. ГЕРБ прие само тях за противник - отиде на дебат само с тях. И двамата кандидати заедно не отидоха на дебати с останалите.Това беше и една кампания, в която се неглижира референдума. Към момента не е невъзможен изход обаче той да мине прага на валидност. Но са много важни повелите, които партиите ще дадат как да се гласува. И това как факторът задължително гласуване на изборите ще повлияе на активността на референдума.Изборите ще са интересни, защото в най-новата политическа история има реален шанс ГЕРБ да загуби.


description: Историята на един студент в Москва, който от неосъществен инженер се превърна в аптекар, политик, спонсор на закъсал футболен отбор, собственик на стар самолет, основател на четири партии и освободител на нацията.

title: Марешки - хапче и гориво за избори

maintext:
Фотограф: Надежда Чипева
[Варна утре]
SSC Ultimate Aero, която имала 1287 конски сили и можела да вдигне 411 км/ч. Обявената й цена тогава беше 727 хил. лв. Друг негов автомобил, влязъл в светските хроники, е тъмночервено "Бентли".
Фотограф: Спас Спасов
Фотограф: Спас Спасов
Фотограф: Спас Спасов
Двуетажната вила на Веселин Марешки, построена направо върху пясъка на плажа Кабакум край Варна, се вижда отдалече. Официално това не е вила, а фитнес клуб, масажен салон или каквото и да е, но за "обществено ползване" . Тъй като цената за час тренировка е 100 лв., а "комплексната услуга" фитнес плюс масаж - 10 хил. лв. , единствените клиенти на "клуба" са самият Марешки, семейството и приятелите му.Сега, в началото на ноември," фитнесът" е зазимен. Понечите ли да го разгледате отблизо, от малката барака наблизо ще изтичва нервен пазач и ще викне: "Там е забранено!" Вие може би ще му обясните, че плажовете са изключителна държавна собственост, но той с властен жест отново ще ви покани да се отдалечите от постройката на пясъка. Ще поклати глава, ще извади телефон и ще ви каже: "Сега-ше-се-опрайм."От това, разбира се, няма да последва нищо. Ако мине номерът.Оранжевата постройка е една от емблемите на безсилието или пресметливото нежелание на държавата да се справи със своеволията на незаконното строителство по Черноморието.След посещение на Лиляна Павлова през август 2011 г. (тогава министър в първото правителство на Бойко Борисов) стана ясно, че "фитнесът" не може да бъде демонтиран или вкаран в нормите на плажна барака, тъй като... нямало как да се прецени кой от двата й етажа идва в повече – първият или вторият.Сюжетът на тази история е само колоритна илюстрация на начина, по който Марешки успя да "патентова" дебелоочието като политическо поведение. По-късно го превърна в бестселър, а в тазгодишната президентска кампания правата върху него най-вероятноще бъдат прехвърлени на ГЕРБ.Догодина Веселин Марешки ще стане на 50 години – възраст за равносметки. (Интервю с Веселин Марешки - четете тук .)Завършил е варненската математическа гимназия, а след това започнал висшето си инженерно образование в Москва. Там останал само три години, защото се върнал в България, за да се дипломира във варненския Технически университет.След това никога не е работил по специалността си. Започнал да се занимава с частен бизнес още преди да завърши висшето си образование.Марешки стана известен като собственик на най-голямата верига аптеки в страната с над 400 обекта, които носят неговото име.През компанията "Трейднет Варна", собственост на майка му Веска, по-късно той развива и веригата си бензиностанции "VM Petroleum" През февруари 2010 г. срещу 16 млн. лв. придоби няколко сгради, собственост на БТК, в центъра на Варна Вероятно най-екстравагантната му сделка обаче е покупката през 2012 г. на все още действащия правителствен самолет Ту-154 , возил до 1989 г. бившия диктатор Тодор Живков. За него Марешки плати 390 хил. долара.Това не е единственият самолет, собственост на Марешки. В авиопарка му има и шестместен "Лиър джет". Според публикации в различни издания за него той сам твърди, че е купен на старо за 2 млн. долара.Другата страст на Марешки са бързите автомобили. През 2008 г. той позира за снимки с първото внесено в България спортно Audi P8. Каза, че го е купил за 350 хил. лв. Само няколко години по-късно обаче се похвали, че вече е собственик и на "най-бързата кола в света"Освен със стар съветски самолет през 2012 г. Веселин Марешки се сдоби и със задължението да спонсорира закъсалия футболен клуб "Локомотив" (Пловдив) . Според собствените му думи в това бил убеден "за пет минути" в разговор с Бойко Борисов.За да благодари на премиера за осигурения спонсор, отборът покани за приятелски мач тигрите от Бистрица, но тази радост се оказа твърде преждевременна. Още в края на септември Марeшки подреди целия отбор пред детектор на лъжата заради загубата му с 0:1 от "Ботев" (Враца).От този момент нататък "Локо" (Пловдив) влезе в турбуленция: най-напред стана известно, че макар и представен като негов нов собственик, Марешки не притежава нито една акция от клуба. После заяви последователно, че е похарчил 1.5 млн. лв., че футболистите са натрупали дълг от 3 млн. лв. към съпругата му, а накрая, че е инвестирал в "Локомотив" 4 млн. лв.Неизбежната раздяла настъпи, когато през пролетта на 2013 г. вече бившият председател на фенклуба на "Локомотив" Костадин Славов обяви, че Марешки е искал от него да осигури гласове за партията му "Либерален алианс" на предстоящите тогава извънредни парламентарни избори."Вярно ли е, че по време на кампанията, мъртвопиян, фъфлейки, 25 минути ме държа на телефона и ме пита... дали няма да се откажа в твоя полза?"Този въпрос Веселин Марешки зададе на опонента си във Варна Кирил Йорданов в диспут, предаван на живо от Канал 1 на БНТ по време на кампанията за местните избори през 2011 г. "Няма данни за частично увреждане на черния ми дроб... алкохолно. Няма данни за каквито и да е било психични и соматични увреждания", отговори Йорданов и заведе срещу Марешки дело за клевета. Веднага след изборите то беше прекратено заради писмено извинение, в което бизнесменът обясни, че по време на кампанията бил твърде напрегнат.След протестите през 2013 г. варненският районен съд гледа и още едно дело срещу Марешки. То беше заведено пак за обида от участник в шествията.Най-шумният съдебен скандал, в който сегашният кандидат–президент се оказа замесен, беше заради обвинения в рекет и побой между него и общински съветник във Варна Според съда по време на разправията Марешки е нанесъл щети в размер на близо 15 хил. лв. върху имуществото на ресторант за пици. От огласените тогава документи стана ясно също, че скоро след скандала, за да избегне съдебни запори, той е прехвърлил на свои роднини дружествените дялове на повече от 100 търговски дружества.Динамична като скандалите около Марешки е и политическата му кариера.За парламентарните избори през 2005 г. той водеше варненската листа на "Федерацията на свободния бизнес - Съюз България", но остана под четирипроцентовата бариера. На изборите за местна власт през 2007 г. бизнесменът се кандидатира за кметското място във Варна и стигна до второто място с партията на Яне-Яневата "Ред, законност и справедливост".В хода на кампанията всеки клиент на аптеките му получаваше с касовата си бележка и листовка, в която Марешки обясняваше, че ако стане кмет на Варна още на първия тур, ще продава лекарства от списъка на здравната каса с отстъпка от 25%.В същата кампания той направи и втори удар - "помощ" от 100 лв., които раздаде на участници в провеждащата се по същото време учителска стачка . Още по 400 лв. обеща, в случай че спечели изборите. Но този разход не се наложи.На балотаж с бившия кмет на Варна Кирил Йорданов той стигна през 2011 г.Две години след това новосформираната партия на Марешки "Либерален алианс" влезе в коалиция с "Ред, законност, справедливост" на Яне Янев за участие в предстоящите през 2013 г. парламентарни избори.Политическата платформа на коалицията включваше "медикаменти, по-евтини с 30 до 70%, добро здравеопазване, достъпно лечение, борба с монополите, намаляване цените на горивата чрез по-ниски акцизи, отхвърляне на споразумението за защита на авторските права в интернет (АСТА), подкрепа на проекта "АЕЦ Белене" и всичко останало, срещу което някой някога бе протестирал.Но коалицията не стигна до избори. През март 2013 г. тя се разпадна след серия взаимни обвинения между Марешки и Янев за нерегламентирани връзки с бизнесмена Христо Ковачки и банкера Цветан Василев, за купуване на социолози, журналисти и собственици на медии, за изнудване с "шестцифрени суми" и т.н.В хода на друга кампания – за частичните кметски избори във Варна пак през 2013 г., Веселин Марешки се оказа едновременно председател на две партии – регистрираната през 2005 г. "Национално движение за свобода и демокрация" (НДСД) и учредената през 2007г. "Либерален алианс".Кандидатпрезидентската кампания, която неочаквано изведе Веселин Марешки до четвъртото място с 11.18%, започна още през миналата година. Тогава той започна подписка за референдум с пет въпроса , два от които съвпадаха напълно с тези, които на всенародно допитване реши да предложи и шоуменът Слави Трифонов: "Подкрепяте ли да отпадне напълно държавната субсидия за финансиране на политическите партии и коалиции?" и " Подкрепяте ли броят на народните представители да бъде намален от 240 на 120?".За разлика от този на Трифонов референдумът на Марешки трябваше да включва и още три въпроса, касаещи отпадането на имунитета на народните представители, въвеждането на регулация на пазара на горива, така че да се гарантират по-ниски цени в бензиностанциите, и премахването на ограничението едно лице да може да открива не повече от 4 аптеки.Истинският скок на Марешки в надпреварата за "Дондуков" обаче бе направен с откриването във Варна на първата от веригата "нискобюджетни" бензиностанции VM Petroleum "Аз съм лицето на битката срещу робството на монополите", каза Марешки и така рециклира енергията на протестите във Варна от зимата на 2013 г. За да е още по-убедителен, допълни, че се кандидатира за президент, за да "малтретира мародерите на народа", но много скоро след това се оплака, че малтретиран е самият той.В средата на май т.г. в писмо до медиите Веселин Марешки съобщи, че е жертва на "сериозен натиск". Че е бил опожарен личният автомобил на бизнес консултант на петролната му компания, а база на "Лукойл" е отказала да зареди с гориво цистерна на фирмата му.Нова серия оплаквания последва в края на юни, когато една след друга две парламентарни комисии - правната и тази по взаимодействие с неправителствените организации и жалбите на гражданите, предложиха Народното събрание да не приема референдума му.В отговор Марешки обяви, че прекратява участието си в надпреварата за президент на България. В ново писмото, адресирано този път не до медиите, а до "всички българи", той посочи, че взема решението си, за да е свободен да се концентрира върху "родолюбивото и патриотично дело - разбиване на картела в горивата" и защото "президентската институция е опорочена", тъй като нито един от потенциалните участници в (тогава все още) предстоящата кампания не е казал и дума против монополистите в в сектора.С тази декларация и с цел участие в следващите парламентарни избори на 17 юли Марешки обяви създаването на Национално освободително движение "За Чиста и Свята Република". Но...В последните дни на юли, след като референдумът му бе окончателно отхвърлен от Народното събрание, бизнесменът заяви, че отново обмисля да се кандидатира за президент, този път от новооснованото си "освободително движение".Това, което последва, е вече известно. Неизвестното предстои.Интервю на "Дневник" с Веселин Марешки може да четете тук


title: Здравната каса потвърди безплатните лекарства за хипертония от 1 януари

maintext: Надзорният съвет на Националната здравноосигурителна каса взе решение от 1 януари касата да заплаща изцяло терапията за есенциална хипертония. С около 10.5 млн. лева ще се покрива целият разход за медикаментите на около 200 хиляди души с тази диагноза.Това съобщи пресцентърът на здравното министерство, чиято идея беше да се направят безплатни тези лекарства. Идеята беше заложена в плановете на министър Петър Москов още за 2015 г., но разчетите тогава показаха, че касата не може да си го позволи, припомня здравното ведомство.След това мярката трябваше да влезе в сила от август 2016 г., но отново беше отменена - за 2017 г., защото не беше предвидена в бюджета за годината, а касата е в преразход. В момента хората с високо кръвно доплащат за лекарствата си между 50 и 75%.


description: За целта не му е нужно одобрението на Конгреса - той може да използва правомощията си на президент.

title: Тръмп планира сериозно орязване привилегиите на федералните служители

maintext:
Доналд Тръмп има план за реформа на федералната администрация и служителите няма да я харесат, пише "Вашингтон пост" в статия за подготвяните от екипа на бъдещия президент промени.
Реформата се обсъжда и с контролирания от републиканците Конгрес и предвижда отмяна на редица привилегии и защита на работните места, от които администрацията се възпорлзваше поне от поколение насам.
Промените предвиждат замразяване на заплатите, прекратяване на системата за автоматично повишаване в кариерата при натрупване на стаж, забрана за държавна помощ за профсъюзите и не толкова щедри пенсии.
Доскоро това бе немислим подход към стотиците хиляи федерални служители, профсъюзите им и техните поддръжници в Конгреса. Но победата на Тръмп като кандидат извън статуквото, обещава за разтърси системата. Все повече консерватори смятат, че могат да предприемат нещо, което републиканците не са си позволявали в 133-годишната история на модерната федерална администрация на САЩ.
Нют Гингрич, бившият председател на Камарата на представителите и приближен съветник на новия президент, го призоваваше да реформира гаранциите за "работа доживот" в администрацията.
Според него реформата може да бъде оглавена от Стивън Банън, бившият ръководител на Breitbart News, който бе председател на предизборния щаб и стана един от главният съветници на Тръмп в бъдещата администрация на Белия дом. "Това е голям, голям проект", допълва Гингрич.
Банън, който с остър тон нападаше "връзкарският капитализъм" на Вашингтон и предупреждаваше за "корумпиращото влияние на правителството", описва администрацията като прекалено щедро платена и твърде раздута "привилегирована класа".
През ноември Breitbart News написа, че броят на правителствените служители в САЩ надвишавал този на работниците в производството с 9 977 000 души. В действителност, цивилните служители във федералната администрация са 2.1 милиона души.
Гингрич казва ,че вероятно ще се вземе пример от Скот Уокър, републиканският губернатор на Уисконсин, който лиши профсъюзите на държавните служители от повечето от правата им за колективно договаряне и принуди служителите да правят по-големи лични вноски за здравно и пенсионно осигуряване.
Новоизбраният вицепрезидент Майк Пенс също има с какво да даде пример - като губернатор на Индиана той одобри повишаване заплатите на щатски служители, единствено ако са получили добра оценка за досегашната си работа. Тази стратегия бе изпробвана в Пентагона по време на президент аДжордж Уокър Буш, но лошо се администрираше и бе изоставена. Тя е различна от действащата система за автоматично повишаване на заплащането според прослужените години.
Вероятно замразяването на заплащането ще бъде избирателно спрямо отделни сектори от администрацията. Причината е, че Тръмп иска да закрие министерството на образованието и части от агенцията за защита на околната среда, но в същото време да увеличи състава на армията, да утрои агентите на имиграционната служба и да наеме хиляди в граничните патрули.
За целта не му е нужно одобрението на Конгреса - той може да използва правомощията си на президент с издаването на пряка заповед (т.нар. executive order) или чрез инструкции към федералните агенции от по-ниска категория.


title: Трус удари и Аржентина

maintext:
También en Argentina. Se registra sismo de magnitud 6.2 en la provincia de La Rioja https://t.co/BqpseVyhfU
— CNN en Español (@CNNEE) November 13, 2016
Земетресение с магнитуд 6.2 стана днес в Аржентина, близо до границата с Чили, съобщи Геофизичният институт на САЩ, цитиран от ТАСС.Епицентърът се намирал на 27 км от град Чилесито и 82 км северозападно от големия град Ла Риоха, на дълбочина - 101 км.Няма сведения за жертви и разрушения.По-рано днес в същия район беше регистрирано земетресение с магнитуд 5.7.


description: Сериозен спад на цените има за самолетните билети - с 23.5%.

title: Основни хранителни продукти поскъпват през октомври

maintext:
Женски пазар
Фотограф: Анелия Николова
Някои от основните хранителни продукти са поскъпнали през октомври спрямо септември, сочи изследване на Националния статистически институт (НСИ ). За сметка на това предлаганите услуги в сферата на транспорта са поевтинели.Най-голям скок на цената има при гроздето, което е поскъпнало с 14.6%. След него се нареждат доматите, свинското месо и оризът.От НСИ отичат спад на цената на редица зеленчуци, като най-осезаема е разликата при зелето – 17.3%. Сред другите поевтинели продукти са маргаринът и цитрусовите плодове.През октомври в групата на нехранителните стоки има увеличение на цените за дрехи и обувки – съответно с 4.4 и 7.3%. Горивата за битови нужди, както и климатичните инсталации също поскъпват.Отчетеният ръст на пътниците на летище София през октомври попадна и в проучването на НСИ . От института обявиха, че цените за самолетни билети са паднали с 23.5%.Месечната инфлация спрямо септември е 0.2%, а годишната – минус 0.4% спрямо декември 2015 г.


description: Причината Рос Годфри и Скай Едуардс да работят заедно е решението на продуцента Пол Годфри да се оттегли от музикалната сцена през 2014 г.

title: Morcheeba пристигат в София с нов албум

maintext:
Рос Годфри и Скай Едуардс
[Eventease]
Skye & Ross, който излезе през септември тази година, съобщават от
продажба на касите на Билетен център НДК, в мрежата на Ticketportal.bg , бензиностанции OMV, книжарници Booktrading и магазини "На Тъмно".
Вокалистката Скай Едуардс и инструменталистът Рос Годфри от британското трип-хоп трио Morcheeba пристигат в България за концерт в зала 3 на Националния дворец на културата на 22 ноември. Двамата ще изпълнят парчета от новия си съвместен албумEventEase.Причината Morcheeba да останат само двама е решението на продуцента Пол Годфри да се оттегли от музикалната сцена през 2014 г. Съвместният проект дава възможност на Едуардс и Годфри да експериментират с музиката и да търсят ново звучене.За концерта си в София двамата пристигат с бенд, съставен от басиста Стив Гордън. пианиста Рич Милнър и барабаниста Джега Маккена-Гордън.Освен песни от новия си албум те ще изпълнят и обичани хитове на "Морчиба" като Enjoy the Ride, Rome Wasn’t Built in a Day, The Sea, Otherwise, Gimme Your Love."Този албум е много по-жив, китарите са по-силни, ползвахме и повече барабани. По тези причини този албум е много по-енергичен и близък до сцената", казва Рос Годфри.Вратите на зала 3 на НДК ще бъдат отворени от 19:30. Билетите са в


title: Конфликтът на интереси при поръчки по европроекти ще се санкционира с цялата сума

maintext:
Фотограф: Надежда Чипева
Кога и къде:
29 ноември, 2016 г.
София хотел Балкан
capital.bg/conference 11-та годишна конференция "Сделки и инвеститори"
Теми в програмата:
Инвестиране след BREXIT
Коя беше движещата сила на сделките в България през 2016 г. и каквo предстои през 2017 г.
Дялово инвестиране в ЮИЕ: възможности и предизвикателства пред инвеститорите
Финансиране на сделки в условия на нестабилни пазари
Нови инвестиционни възможности. Сектори с потенциал
Когато се установи конфликт на интереси при възлагането на обществена поръчка, финансовата корекция ще бъде 100% от отпуснатата сума. Такава санкция се предвижда и при умишлено разделяне на поръчките да падне тя под необходимите прагове, които изискват обявяване в целия ЕС.Това предвижда публикуваният в края на миналата седмица проект на наредба, която най-после ще регламентира ясно размера на финансовите корекции, които се налагат на всички възложители на поръчки, съфинансирани с европейски средства, съобщава в днешния си брой "Капитал daily" Целта на документа е да се регламентират основанията, при които ще се извършва пълна или частична отмяна на финансовата подкрепа със средствата от ЕС. Досега тези правила бяха вътрешни за одитиращите звена и за Министерския съвет, а общините например с изненада научаваха за някои корекции по своите проекти.В момента наредбата е в процес на обществено обсъждане, което ще трае до 18 декември 2016 г.В обхвата на наредбата влизат всички проекти, финансирани по оперативните програми, Програмата за развитие на селските райони, програмата за морско дело и рибарство и европейско териториално сътрудничество за периода 2014 - 2020 г., т.е. всичко в България, финансирано с европейски пари.Един от секторите, в който най-много обичат тайните - на отбраната и сигурността, също е заплашен от санкции до 100% от сумата, ако възложителите не са се обосновали достатъчно защо не публикуват обявление за обществена поръчка.Регламентират се и нарушенията при избора на изпълнител.В края на 2014 г. със заповед на вицепремиера Томислав Дончев беше създадена структура, която да анализира наложените корекции и да разпредели справедливо тежестта между възложители, контролни органи и държавата. Това последва масовото налагане на корекции на общини по програмите "Околна среда" и "Регионално развитие".При приемането на новата наредба съветът ще бъде закрит.


title: Коринтският канал - 27 века по-късно

maintext:
Каналът с изход към Егейско море.
Фотограф: Татяна Димитрова
Мостът може и да не е над Сена, но пак събира любовни фетиши.
Фотограф: Татяна Димитрова
Каналът с изход към Адриатическо море.
Фотограф: Татяна Димитрова
У нас не е непозната ситуацията, в която се ражда идеята за някой проект, почва се и десетилетия по-късно може и да се довърши. Емблематичен пример в това отношение е автомагистрала "Тракия".Един канал в Гърция обаче е прокаран около 27 века след като се е родила идеята за него - Коринтският. Първите опити да се свържат за удобство на корабите Егейско и Адриатическо море датират от 7 век преди Христа. Целта е да се спестят 700 км обиколка на полуостров Пелопонес. Тогава обаче този проект изглеждал технически труден за изпълнение. Но вместо това се изградил павиран път с коловози, по който с плъзгане се прехвърляли корабите и товарите между два залива - Коринтския и Сароническия.През 19 век нуждата от такъв канал отново идва на дневен ред и вече е изграден. През него не могат да минават огромни кораби, но на малките върши добра работа. Те не влизат сами в канала, а са теглени на буксир. Дълбочината на водата в него е едва 8 метра, а около 50 метра делят моста отгоре от водата. Мостът е и мястото, от което може да се наблюдава каналът.По него минава оживено шосе, пресечено от пешеходна пътека, по която с риск за живота си, понеже не е в град, притичват любопитните туристи, за да видят канала и от двете страни. Гледката може и да не е особено впечатляваща, особено ако в момента няма плавателни съдове в канала, но е задължителна атракция за любопитни туристи.


description: "Никой не бива да подценява мъдростта на българския народ. Когато застанем пред урните, нека подкрепим ценностите и реалистичния подход, даващ решения по пътя на осъществяване на националния идеал", призовава държавният глава.

title: Плевнелиев: Нагледахме се на месии и популисти

maintext:
Фотограф: Юлия Лазарова
в 20.00 ч. тази вечер
"Народният вот е най-мощното оръжие за задаване посоката на развитие на страната. Дойде редът на всички нас да покажем каква е държавата, в която искаме да живеем ние, децата и внуците ни. Това заявява държавният глава Росен Плевнелиев в традиционното си обръщение преди деня за размисъл за изборите за президент и вицепрезидент и националния референдум, цитиран от прессекретариата си. Обръщението ще бъде излъченопо БНТ и БНР."Европа и светът преживяват един от най-тежките си периоди от 70 г. насам. Нагледахме се на месии и популисти в нашата история. Те винаги идват в тежки времена, експлоатират страховете на хората и никога не са довели, който и да е проблем до трайно решение. Нека гласуваме разумно, да подкрепим устойчивите решения, да дадем път на ценностите и морала, на демокрацията, на мира и свободата", заявява държавният глава.В обръщението си той призовава за придържане към ценностите, които стоят в основата на демократичното общество. "Никой не бива да подценява мъдростта на българския народ. Когато застанем пред урните, нека подкрепим ценностите и реалистичния подход, даващ решения по пътя на осъществяване на националния идеал", заявява Плевнелиев. Той изразява увереност, че българският народ ще покаже, че ценностният избор на България, като част от ЕС и НАТО, е съзнателен, "така както безалтернативни са мирът, свободата и демокрацията"."Призовавам политическите партии и всички участници в предстоящите избори да уважат правото на суверена да направи своя избор свободно и независимо. Нека не натоварваме деня за размисъл с опити за манипулация и нерегламентирано привличане на гласове. Познаваме този подход от близкото минало, но всеки трябва да се е убедил, че подобен успех е измамен, а пораженията които нанася на политическата система и на гражданското общество са несравнимо по-тежки. Нека всички да уважим народа си, да повярваме в неговата мъдрост и да приемем решението му такова, каквото е", призовава още Плевнелиев.


description: Една от водещите организации за авторски права в Германия постигна споразумение с Youtube, като така сложи край на продължил 7 години спор и позволи на германските потребители да получат достъп до хиляди клипове в сайта за видеосподеляне, съобщава ДПА.

title: Германско музикално сдружение уреди 7-годишен спор с YouTube за авторски права

maintext:
Последна промяна в 13:42 на 02 ное 2016, 572 прочитания, 5 коментара
Фотограф: Lucy Nicholson
Е
дна от водещите организации за авторски права
в Германия постигна споразумение
с Youtube, като така сложи край на продължил 7 години спор и позволи на германските потребители да
получат достъп до хиляди клипове в сайта за видеосподеляне, съобщава ДПА.
Говорител на GEMA, която представлява около 70 000 композитори, текстописци и музикални
компании
, обясни, че е постигната договорка с
Youtube,
която гарантира плащането на материали с авторски права.
Договорената сума и
детайлите по споразумението не са известни.
Спорът се заражда през 2009 г., когато клипове на големи музикални компании се оказват блокирани в
Youtube
в Германия. Причината е, че пре
ди
шното споразумение, уреждащо тези отношения, е изтекло, а преговорите за ново са спрени
и от двете страни.
Основната причина за разногласията бе изясняването на въпроса кой нарушава авторското право. YouTube, собственост на Google, отдавна твърди, че само предоставя технологичната рамка за публикуване на съдържание. Но според Gema всички творци трябва да получават хонорари за използването на техните произведения и е работа на YouTube да следи за потенциални нарушения на авторските и сродните им права, припомня "Файненшъл таймс".
Въпреки постигнатото споразумение различията във възприятието кой носи отговорност остават, отбелязват от
GEMA.
YouTube
стартира услугата си в Германия през 2005 г. Скоро след това
GEMA
започва преговори за сделка с платформата.
Двете страни подписват временно споразумение, но то изтича през 2009 г.
Междувременно видеопорталът се превръща в обект на редица юридически казуси в Германия, много от които са инициирани от GEMA или други съсловни организации. През 2012 г. съд в Хамбург задължава YouTube
да премахне седем клипа с неуредени авторски права.


description: Цветанов допълни, че ГЕРБ има морален ангажимент да подкрепи правителство на Патриотите и Реформаторите, ако то изпълняват приоритетите на кабинета "Борисов" 2.

title: ГЕРБ биха подкрепил кабинет, който изпълнява неговите приоритети, заяви Цветанов

maintext:
Фотограф: Юлия Лазарова
Има хипотеза да се състави кабинет в рамките на този парламент. Най-вероятно, той ще е с мандата на Патриотичния фронт, подкрепен от Реформаторския блок и ГЕРБ, каза днес по БНТ заместник-председателят на ГЕРБ Цветан Цветанов. Той допълни, че партията има морален ангажимент да подкрепи правителство на Патриотите и Реформаторите, ако то изпълняват приоритетите на кабинета "Борисов" 2.Цветанов обяви също, че ГЕРБ няма да поставя условия да има министри и е изключено Бойко Борисов да е премиер на правителство, което не е направено след нови избори. Той допълни, че в партията не смятат да подкрепят сега кабинет, за да се стигне до срив за подкрепата на Патриотичния фронт и Реформаторския блок.Според Цветан Цветанов най-важното е да се избегне политичеса криза в средата на 2017 година, защото ако това стане, България трябва да се откаже от предстоящото председателство на ЕС. Той допълни, че това може да се избегне, дори да се стигне до предсрочни избори, като ново правителство има през април - май.Цветанов каза, че стабилността на държавата е важна, а тя зависи от това да има приходи в бюджета, като в този смисъл нов кабинет трябва да гарантира, че те ще продължат да растат. Той поясни, че ГЕРБ никога не са се заигравали с бежанската тема, с популистка цел.Според Цветанов МВР полага огромни усили, за да се справи с бежанския поток, а парламентът е помогнал с включването на армията на помощ.


description: Как да привлечем фенове в клуба.

title: Треньорът на отбор от Примера дивисион беше "евакуиран"... с рекламна цел (видео)

maintext: Какво ще си помислите, ако сте на пресконференция и изведнъж прозвучат сирени за тревога и в залата нахлуят служители със специално облекло?Това се случи в Испания по време на срещата на треньора на "Ейбар" Хосе Луис Мендилибар с журналисти. В момент, в който говореше за това как всички мачове са важни, специалистът беше "евакуиран".Оказа се, че това е нетрадиционен начин клубът да привлече вниманието на медиите, а от там и на обществеността с маркетингова цел."Внимание, прекъсваме пресконференцията заради спешно съобщение. В залата има мощен вирус, наречен "ФК Ейбар", заяви един от нахлулите служители от специалния екип. Той обясни, че хората, имащи симптоми като чувство на еуфория или агония, може да са заразени.Спокойно, има един единствен антивирус - станете членове на клуба. Но побързайте - има само 1200 налични дози, добави той."Ейбар" приема "Селта" тази вечер в среща от Примера дивисион. Отборът е в средата на класирането с 15 точки.


description: Подрастващите ще могат да се докоснат до разнообразни професии и да посетят различни лекции за кариерно ориентиране на Деския базар на професиите на 25 и 26 ноември в НДК.

title: Децата имат шанс да изберат бъдеща кариера на базар на професиите в НДК

maintext:
[Детски базар на професиите]
[Детски базар на професиите]
Ролеви игри, химична лаборатория, безопасност в интернет, екология, телевизионна реклама, 3D принтиране, Scratch програмиране, електропроизводство.С тези теми и много други въпроси ще бъдат запознати децата, които посетят Детския базар на професиите на 25 и 26 ноември от 10 до 16 часа в Мраморното фоайе на 2 етаж на НДК.Подрастващите ще могат да се докоснат до разнообразни професии и да посетят различни лекции за кариерно ориентиране.Базарът на професиите е подходящ за деца над 7 години. Те ще могат да посетят практическите кътове на Базара, където да научат какво работят на практика инженерите, химиците, фармацевтите, програмистите и др. Там те ще открият най-различни инсталации, макети, 3D принтери, задачи, викторини, демонстрации, книжки, брошури и други материали.Лекциите, водени от професионалисти в различни области, ще са по 22 на ден и са предвидени за деца над 10 години. Лекторите ще отговарят на всички въпроси на децата, свързани с професията – каква е ползата от нея, какви са възможностите за реализация, къде се практикува, какви знания и умения изисква, кои са нейните предимства, какви опасности крие.По време на базара децата ще се срещнат с професионалисти, които се реализират в компаниите, участници в проекта. Малчуганите ще могат да научат подробности и за много други професии като актьори, архитекти, планински спасители, ветеринарни лекари и др.Събитието е с вход свободен, като 25 ноември е ден за организирани посещения от училища, а 26 ноември е отворен за посещения за всички родители и подрастващи.Организатор на събитието е Българската мрежа на Глобалния договор на ООН, които реализират проекта "Гордея се с труда на моите водители" вече четвърта година. Целта им е още от ранна детска възраст да дадат на децата ясна представа за същността на различните професии. Защото изборът на професия, и съответно специалност в училище, е труден процес както за децата, така и за родителите.


description: Тя е първата жена, заставаща начело на щата, както и първият губернатор с малцинствен произход - родителите ѝ са имигранти от индийски произход.

title: Ники Хейли ще е новият посланик на САЩ в ООН

maintext:
Ники Хейли, губернаторът на щата Южна Каролина, е изборът на новоизбрания президент Доналд Тръмп за постоянен представител на страната в ООН, съобщиха американските медии. 44-годишната Хейли е приела предложението и официалното съобщение се очаква по-късно днес.
Тя е първата жена, застанала начело на щата, както и първият губернатор на Южна Каролина с малцинствен произход - родителите ѝ са имигранти от индийски произход.
Но според "Ройтерс" тя няма опит в международните отношения.
Агенцията коментира, че Хейли се е обявявала за повече толерантност в обществото и миналата година одобри закон, с който бе наредено да бъде премахнато от територията на щатския Конгрес знамето на Конфедерацията - съюзът на робовладелските южни щати, победени в Гражданската война.
Тя критикуваше Тръмп за това, че не осъжда решително подкрепата за него, изразявана от расисти, а през февруари каза, че той е олицетворение на "всичко, което един губернатор не би искал да види в президента на САЩ".
"Ройтерс" коментира, че изборът ѝ може да е опит на новия президент да смекчи ефекта от коментарите си за имигрантите и малцинствата, с които предизвиква напрежение сред американците. Като избира една от малкото засега жени в бъдещия си екип, той може да демонстрира, че не е сексист, допълва агенцията.
По време на предизборната кампания Хейли подкрепяше съперниците на Тръмп, но през октомври каза, че ще гласува за него, въпреки че има резерви за характера му.
Тя бе сред имената, спрягани за нов държавен секретар на САЩ, а с определянето ѝ за постоянен представител в ООН в състезанието да ръководител на американската дипломация остават Мит Ромни и Руди Джулиани, коментира Си Ен Ен.
Хейли е родена в малко градче в Южна Каролина, завършила е счетоводство и е омъжена за служител на Националната гвардия, който е бил на мисия в Афганистан. Кандидатурата ѝ за губернатор бе подкрепена от бившия кандидат за вицепрезидент на САЩ Сара Пейлин.


description: Кандидатът за президент на ГЕРБ Цецка Цачева обяви, че няма да търси подкрепа от нито една партия, ако достигне до балотаж.

title: Бойко Борисов няма да подаде оставка, защото аз ще съм следващият президент, обяви Цачева

maintext:
Фотограф: Надежда Чипева
поел този морален ангажимент, защото е смятал, че основните му политически опоненти - БСП и ДПС, ще номинират свои кандидати в изборите. Двете партии обаче предпочели да подкрепят кандидати, издигнати от инициативни комитети.
На премиера Бойко Борисов няма да му се наложи да подава оставка след изборите, тъй като аз ще съм следващият президент на България. Тази заявка за победа на предстоящия вот направи кандидатът на ГЕРБ Цецка Цачева пред Нова телевизия.Повод за коментара ѝ стана изявление на министър-председателя, който заплаши, че ако тя не води след първия тур на изборите, той ще освободи поста си , тъй като лично я бил избрал и носил политическата отговорност за решението си.В края на октомври обаче Борисов се отказа от това си решение, като обясни, чеЦачева уточни, че ГЕРБ няма да търси подкрепа от нито една политическа сила за евентуалния балотаж. От своя страна кандидатът за вицепрезидент Пламен Манушев изрази увереност, че патриотичният вот на втория тур ще се пренасочи към ГЕРБ.Цецка Цачева добави, че ще настоява за модернизация на армията, ако стане президент, но в това няма да бъде включена задължителната донаборна служба. "Отделянето на около 100 млн. лв. годишно за подобно нещо е немислимо. По-добре тези пари да отиват за нови изтребители и кораби", каза още Манушев.